Avicii

Avicii, oikealta nimeltään Tim Bergling, (8. syyskuuta 1989 Tukholma, Ruotsi − 20. huhtikuuta 2018 Masqat, Oman) oli ruotsalainen musiikkituottaja ja DJ. Hän nousi suuren yleisön tietoisuuteen vuonna 2011 julkaistulla kappaleellaan ”Levels”, joka nousi kymmenen parhaan kappaleen joukkoon useiden maiden listoilla. Aviciin kappaleista ovat menestyneet laajasti myös ”Wake Me Up!”, ”Hey Brother”, ”Waiting for Love”, ”The Nights”, ”The Days”, ”Addicted to you”, ”I Could Be the One”, ”You Make Me” sekä ”Silhouettes”. Helmikuussa 2014 ”Wake Me Up!” -kappaleesta tuli kaikkien aikojen soitetuin kappale musiikin suoratoistopalvelu Spotifyssa yli 200 miljoonalla soittokerralla. DJ Magazine -lehti listasi Aviciin Top 100 DJs -listallaan kuudenneksi parhaaksi vuonna 2011 ja kolmanneksi parhaaksi vuosina 2012 ja 2013. Vuonna 2014 Avicii putosi takaisin kuudenneksi. Aviciin äiti on ruotsalainen näyttelijä Anki Lidén. Avicii teki itsemurhan 28-vuotiaana huhtikuussa 2018. Aviciille avattiin museo Tukholmassa vuonna 2021. Museo on osa Tukholman uutta digitaalista kulttuurikeskusta Spacea. Vuonna 2021 Tukholman kuuluisan Globen-areenan nimi muutettiin Avicii-areenaksi. == Musiikkityyli ja vaikutteet == Avicii on ottanut vaikutteita mm. Basshunterilta, Daft Punkilta, Swedish House Mafialta ja Eric Prydziltä. Hänen debyyttialbumillaan True musiikkityylit kuitenkin sekoittuivat. Siinä Bergling halusi sulauttaa elektronisen musiikin tyylilajin souliin, bluesiin, funkiin, ja kansanmusiikkiin. Levyn ensimmäinen single "Wake Me Up!" on kansanmusiikin risteytys. Muutamat muusikot, kuten Kygo, Martin Garrix, Skrillex, Cheat Codes ja Diplo ovat maininneet hänet inspiraation lähteeksi. == Viimeiset vuodet ja kuolema == Avicii teki aktiivisimpina aikoinaan yli 300 keikkaa vuodessa. Vaikka Avicii julkaisikin aktiivisesti musiikkia kuolemaansa saakka, hän ei koskaan kokenut keikkaelämää mielekkääksi. Hän kärsi paniikkikohtauksista ja kertoi inhoavansa esiintymistä ja suuria tapahtumia. Kiireen ja parrasvalojen täyteinen elämä oli introvertiksi itseään luonnehtivalle Aviciille usein todella ahdistavaa, ja artisti lääkitsi kuormittunutta mieltään usein juomisella. Aviciin alkoholinkäyttö johtikin lopulta haimatulehdukseen, jonka yhteydessä häneltä poistettiin sappirakko ja umpilisäke. Maaliskuussa 2016 Avicii ilmoitti Facebookissa lopettavansa esiintymisen Stories-kiertueensa jälkeen. Musiikin tekemistä hän ei ilmoittanut lopettavansa. Hän kertoi lopettamisen suurimmaksi syyksi terveytensä. Avicii löydettiin kuolleena Masqatista, Omanista perjantaina 20. huhtikuuta 2018. Hän oli kuollessaan 28-vuotias. Aluksi kuolinsyytä ei haluttu julkistaa, mutta myöhemmin 26. huhtikuuta 2018 Berglingin perheen avautuessa poikansa kuolemasta selvisi, että kyseessä oli itsemurha. Perhe julkaisi avoimen kirjeen, jossa todettiin: ”Hän todella taisteli tarkoitusta, elämää ja onnellisuutta koskevien ajatusten kanssa. Hän ei jaksanut enää pidemmälle. Hän halusi löytää rauhan.”Valtteri Parikka: Aviciin perhe julkaisi avoimen kirjeen 28-vuotiaana kuolleesta pojastaan – ”Hän ei jaksanut enää” Helsingin Sanomat 26.4.2018. Viitattu 26.4.2018. Aviciin viimeinen puhelu perheelleen oli huolestuttanut heitä. Siitä syystä Aviciin veli matkusti Masqatiin, mutta hän saapui vain muutaman tunnin liian myöhään. Avicii viilsi itseään pullon sirulla, mikä aiheutti voimakkaan verenvuodon, jonka seurauksena hän kuoli. == Diskografia == === Studioalbumit === * True (2013) * Stories (2015) *Tim (2019) === Remix-albumit === * True: Avicii by Avicii (2014) === Mixtapet === *Avicii Presents Strictly Miami (2011) === Extended Play -levyt === *Muja EP (2009) *The Singles (2011) *LE7ELS Remixes (2011) *Silhouettes Remixes (2012) *The Days / Nights (2014) *Pure Grinding / For a Better Day (2015) *AVÎCI (01) (2017) === Singlet === * ”Seek Bromance” (2010) * ”My Feelings for You” (mukana Sebastian Drums, 2010) * ”Fade into Darkness” (2011) * ”Collide” (mukana Leona Lewis, 2011) * ”Levels” (2011) * ”I Could Be the One (Avicii vs Nicky Romero)” (2012) * ”Silhouettes” (2012) * ”Superlove” (mukana Lenny Kravitz, 2012) * ”X You” (2013) * ”Wake Me Up!” (mukana Aloe Blacc, 2013) * ”You Make Me” (2013) * ”Hey Brother” (mukana Dan Tyminski, 2013) * ”Addicted to You” (2014) * ”Lay Me Down” (mukana Adam Lambert, 2014) * ”The Days” (mukana Robbie Williams, 2014) * ”The Nights” (2014) * ”Feeling Good” (2015) * ”Waiting for Love” (2015) * ”For a Better Day” (2015) * ”Pure Grinding” (2015) * ”Broken Arrows” (2015) * ”Taste the Feeling” (2016) * ”Without You” (mukana Sandro Cavazza, 2017) * ”Lonely Together” (mukana Rita Ora, 2017) * ”SOS” (mukana Aloe Blacc, 2019) * ”Tough Love” (2019) * ”Heaven” (mukana Chris Martin, 2019) * ”Forever Yours (Tribute)” (mukana Kygo ja Sandro Cavazza) (2020) == Esiintymiset Suomessa == * 28. heinäkuuta 2012 - Summer Sound Festival, Helsingin Messukeskus * 7. kesäkuuta 2013 - Suvilahti, Helsinki * 18. heinäkuuta 2014 - Summer Sound Festival, Helsingin Messukeskus * 8. elokuuta 2015 - Weekend Festival, Helsinki == Dokumenttielokuva == == Lähteet == == Kirjallisuutta == * == Aiheesta muualla == * Muistomerkki Tukholmassa "Avicii" * Viralliset sivut Luokka:Ruotsalaiset elektronisen musiikin artistit Luokka:Ruotsalaiset musiikkituottajat Luokka:Ruotsalaiset DJ:t Luokka:Itsemurhan tehneet Luokka:Vuonna 1989 syntyneet Luokka:Vuonna 2018 kuolleet Luokka:Seulonnan keskeiset artikkelit